cyanic-selkie/wikianc huggingface dataset:
פרשת בן זיגייר
פרסום הפרשה בישראל
יממה לאחר פרסום הפרשה, ב-13 בפברואר, צומצם צו איסור הפרסום, וניתן היתר לפרסם בישראל את המידע שפורסם באמצעי התקשורת הזרים. בהמשך היום הוסרו חלקים נוספים מצו איסור הפרסום ומדינת ישראל הודיעה באופן רשמי שאזרח ישראלי הוחזק בכלא ויוצג בידי עורכי דין. עוד נאמר בהודעה: "מטעמי ביטחון, האסיר הוחזק בזהות בדויה, אולם משפחתו קיבלה מיידית הודעה על דבר מעצרו. ...האסיר הוחזק בכלא מכח פקודת מעצר שהוציא בית המשפט המוסמך. ההליכים בעניין האסיר לוו על ידי הגורמים הבכירים ביותר במשרד המשפטים, וזכויות הפרט של האסיר נשמרו, בכפוף להוראות הדין".
דיק טרפין
עלילת הסדרה התבססה באופן רופף על הרפתקאותיו של שודד דרכים בריטי אמיתי ונודע מהמאה ה-18 בשם דיק טרפין.
פיליפו פצ'יני
חייו
בזמן מגפת הכולרה השלישית, שהתרחשה בין השנים 1852–1860, גילה פצ'יני את מתג הכולרה. המחלה פקדה את פירנצה בשנת 1854, ופצ'יני התעניין מאוד במחלה. הוא ניתח את גופותיהם של אנשים אשר נפטרו לא מכבר מהמחלה וערך בדיקות היסטולוגיות לרירית המעי שלהם. במהלך בדיקות אלה גילה פצ'יני חיידק מתג בעל צורת פסיק אשר תיארו כ-"Vibrio" (רוטט). באותה שנה הוא פרסם מאמר בשם "תצפיות מיקרוסקופיות והסקות פתולוגיות על אודות כולרה", שם תיאר את האורגניזם ואת הקשר שלו למחלה. התכשירים המיקרוסקופיים תויגו בבירור, עם תאריך ואופי הממצאים. אולם, מאחר שהאמונה הרווחת בקרב המדענים האיטלקים הייתה תאוריית המיאזמה, עבודה זו לא זכתה להתייחסות עד לאחר שנים רבות לאחר מותו, למרות פרסומים נוספים בעניין ב-25 השנים שלאחר פרסום עבודתו. עבודתו של פצ'יני נודעה לקהילה המדעית הבינלאומית באמצעות תרגומה לאנגלית, שפורסם בכתב העת The British and Foreign Medico-chirurgical Review ביולי 1866. בשנת 1965 אימצה הוועדה הבינלאומית לנומנקלטורה של אורגניזמים את השם הרשמי Vibrio cholera pacini לכבוד עבודתו של פצ'יני.
קרבפנם
תופעות לוואי
תופעת הלוואי הנפוצה היא אלרגיה ובעיקר פריחה. חלק מהאנשים הרגישים לפניצילין יהיו גם רגישים לקרבפנם. תכשירים ממשפחת הקרבפנם יכולים לגרום פרכוסים. תופעת לוואי זו שכיחה בעיקר בילדים קטנים, ובעיקר בשימוש באימיפנם שחדירותו למוח גדולה משל מרופנם. מסיבה זו מועדף השימוש במרופנם בילדים תחת גיל 12 שנים ולטיפול בדלקת קרום המח בכל הגילאים.
השליטים
עלילה
לאחר שהרופאים אינם מוצאים דבר, סם מדבר עם מרי, ומתברר שחלתה במחלה בשם "קדחת-תשעת-הימים" כיוון שכל חולה שלא חוסן בה מת תוך בין 8 ל-10 ימים (בגרסה הקולנועית המחלה הייתה דלקת קרום המוח). מכיוון שהמחלה התפרצה רק על נוגה, לא טרח הממשל האמריקני לחסן את תושביו. בזיכרונה של מרי השליט מת ונפל ממנה הרבה לפני משבר-היום-השביעי. בעקבותיה סם מעלה רעיון: לשלוח מאתיים קופים נשלטים לאזור הנגוע, וכך להדביק את כל האוכלוסייה הנשלטת. ניסויים מוכיחים שסם צדק, ו"מבצע-חמלה" יוצא לדרך. לאחר שבוע של ציפייה מתוחה, התחילו להגיע אישורים למות השליטים. סם, ומיליון גברים אחרים, צונחים אל האזור הנגוע כדי להזריק את תרופת-הנגד לכל אדם ששליטו מת.
סם והזקן התפרשו על רבעים קרובים בג'פרסון סיטי. הזקן משמיע לפתע קריאת-מצוקה, וסם חש לעזרתו, אך מתברר שוב שזו הייתה מלכודת; הזקן נתקל בשליט בריא, אולי אחד מאחרוני השליטים הבריאים שנשארו. הזקן כבל את סם למושבו במטוסית (מכונית בעלת יכולת-תעופה), וכיוון את ההגאים האוטומטיים לחצי האי יוקטן. באוויר, שליטו של הזקן התחיל להתפצל לשניים כדי להשתלט על סם. סם טפח בעצמה על גבו של הזקן, שם רַכָב שליטו, והרג את השליט. המטוסית החלה לצנוח, ולמזלו של סם הם נפלו לתוך מים. הספר נחתם במסע של החללית "הנוקם" לטיטאן; סם, מרי והמון רב של אנשים יוצאים לטיטאן כדי למגר את השליטים – "שליטי הבובות, בני-האדם החופשיים באים לחסל אתכם! מוות ואבדון!" היא השורה האחרונה בספר.
רינדור גרפיקת תלת-ממד
טכניקות
לאורך השנים פותחו טכניקות רינדור שונות.
בשיטות מידול לא מבוססות פוליגונים (כגון CAD) גם קיימות שיטות מתקדמות לרינדור, אך נכון להיום לא אידיאליות לרינדור אופטימלי (כמו למשחקי מחשב בזמן אמת). שיטות אלו נפוצות בעיקר בהצגה של הדמיות וע"י אמני קונספט.
תהליך הרינדור של תמונה (פריים) אחת בתמונה או בסרטון גרפיקת תלת-ממד עשוי לקחת משבריר שנייה ועד למספר ימים, וזה תלוי בסוג הסצנה ובכח המחשוב. באופן כללי, ישנן טכניקות שונות המתאימות יותר לרינדור גרפיקת תלת-ממד המבוצע בזמן אמת וישנן טכניקות המתאימות לרינדור גרפיקת תלת-ממד שאינו מבוצע בזמן אמת.
רינדור גרפיקת תלת-ממד המבוצע בזמן אמת
הרינדור של גרפיקת תלת-ממד עבור מדיה אינטראקטיבית, כגון במסגרת משחקי וידאו וסימולציות מחשב, מחושב ומוצג על גבי המסך בזמן אמת. במהלך ביצוע רינדור של גרפיקת תלת-ממד בזמן אמת המטרה היא להציג כמה שיותר מידע אשר העין האנושית תהיה מסוגלת לעבד בשבריר של שנייה. המטרה העיקרית היא להשיג בסוף התהליך תמונה אחת או סרטון אנימציה המורכב מתמונות רבות אשר נראה מציאותי ככל הניתן במהירות עיבוד מינימלית סבירה (בדרך כלל 24 תמונות לשנייה, שכן זו מהירות העיבוד המינימלית שהעין האנושית צריכה לקלוט על מנת שתיווצר אשליית תנועה מוצלחת). בנוסף לכך, במסגרת רינדור של גרפיקת תלת-ממד בזמן אמת ניתן לדמות תופעות חזותיות כגון Lens flare (השתברות קרני אור), עומק שדה, ו-Motion blur (טשטוש שנובע מתנועה בזמן הצילום), הנובעים מהמאפיינים האופטיים של מצלמות ושל העין האנושית, על מנת להקנות אלמנט של ריאליזם לסצנות אותם יוצרים. תופעות חזותיות מסוג זה משולבות לעיתים רבות במשחקי וידאו בהם הרינדור של גרפיקת התלת-ממד מבוצע בזמן אמת. העלייה המואצת בכוח העיבוד של המחשבים אפשרה בהדרגה להציג ריאליזם בדרגה ניכרת בהרבה לגרפיקת תלת־ממדית אשר עוברת רינדור בזמן אמת, כולל לגרפיקה תלת־ממדית בזמן אמת בה משולבים גם טכניקות מתקדמות כגון High-dynamic-range rendering.
GPS
חישוב באמצעות ארבעה לוויינים וללא שעון מדויק
הדרך להתמודד עם בעיה זו היא להתייחס לזמן המדויק כנעלם נוסף בבעיה. הבעיה הופכת לארבע-ממדית, מה שמצריך הוספת משוואה למציאת הפתרון. משוואה כזו יכולה להתקבל ממידע נוסף על המסלול (נניח, אם ידוע שאנחנו בגובה פני הים) או באמצעות אות מלוויין נוסף.
התמרה
נתוני האלמנך וחישובי המיקום מבוצעים במערכת צירים קרטזית שראשיתה במרכז הכובד של כדור הארץ והצירים שלה הם ציר הסיבוב של כדור הארץ והקווים המחברים את מרכז כדור הארץ לקו המשווה בקווי האורך אפס (גריניץ') ותשעים. לצורך תצוגה מתורגמים הנתונים לקואורדינטות כדוריות המוכרות של קו אורך, קו רוחב וגובה מעל פני הים. מכיוון שכדור הארץ אינו בדיוק כדור המערכת משתמשת במערכת ייחוס הקרויה WGS84, שבחישוביה קרובה למשטח הגיאואיד (פני הים) ברוב פני כדור הארץ. כדי להתאים מקלט GPS למערכת הייחוס של רשת ישראל צריך לבצע התמרה בין דאטומים, שבה מזינים למכשיר פרמטרים להתאמה בין שתי מערכות הייחוס הללו. במדינת ישראל אחראי המרכז למיפוי ישראל על חלוקת הפרמטרים הללו.
Doomguy
Doomguy (בתרגום חופשי: "איש האבדון" או "הבחור מדום") הוא הכינוי הנפוץ לדמות הראשית בסדרת משחקי Doom שפותחה על ידי id Software. הדמות, ששמה המלא ופרטי הרקע שלה לא ידועים לשחקן, הופיעה לראשונה במשחק דום משנת 1993, ומאז הופיעה גם ביתר משחקי הסדרה, אם כי לעיתים תחת שמות שונים (Doom Marine - הנחת מדום, Doom Slayer - דום סלייר, ועוד) ומראה חיצוני אחר.
יצירת הדמות
שנים רבות מאוחר יותר, בשנת 2014, פרסם רומרו בערוץ הטוויטר שלו מספר טיוטות עיצוב של הדמות מהשנים שקדמו לפיתוח המשחק הראשון, לרבות דגם של נחת החלל העשוי מחימר. כמו כן, רומרו אישר כי דמותו של הנחת כפי שצוירה על גבי עטיפת המשחק הראשון, צוירה בהשראת דמותו שלו עצמו.
תכונות
דמותו של הדום סלייר מתוארת כעצמאית למדי. את רוב המשימות הוא מבצע לבדו, ללא עזרה חיצונית, ובמקרים רבים הוא איננו נשמע להוראות ה"רשמיות" שגופים אחרים מחלקים לו, ומעדיף לעשות דברים בדרכו שלו. אף על פי שהמוניטין האכזרי שלו הוציא לו שם של "מישהו שלא חושב יותר מדי לפני שהוא יורה", לא פעם ולא פעמיים מפגין הסלייר יכולות חשיבה מהירה ואלתור על מנת להתגבר על מכשולים המונעים ממנו להתקדם.
ביקורות
בשנת 2009, מגזין הגיימינג GameDaily כלל את דמותו של הנחת ברשימת "עשרת גיבורי המשחק שלא מצליחים בדברים הפשוטים" בגלל חוסר יכולתו להסתכל למעלה ולמטה במשחקים הקלאסיים. אתר המדיה האמריקני UGO Networks דירג בשנת 2012 את Doomguy במקום הרביעי ברשימת הפרוטוגוניסטים השקטים הטובים ביותר במשחקי וידאו, וציין את אומץ ליבו "להמשיך בדממה" גם כשהוא מתמודד עם צבא הגיהנום. מגזין הגיימינג TheGamer דירג את Doomguy במקום ה-26 ברשימת "הדמויות החזקות ביותר במשחקי וידאו" לצד סירי מסדרת "המכשף", קירבי, דנטה מסדרת Devil May Cry, קרייטוס מסדרת God of War ועוד.
ה"דום סלייר", הגרסה של הדמות שהופיעה במשחק דום 2016, זכתה לשבחים מיוחדים על אפיונה וכיצד המשחק מציג את הדמות כייצוג של גיימר ממוצע המשחק Doom: דייוויד הוטון מאתר GamesRadar, כינה את ההצגה הראשונית של הדמות במשחק כמאפשרת לשחקנים "להיכנס לגמרי" לדמות. כריסטיאן דונלן שכתב ל- Eurogamer העלה תיאוריה כי "הבחור בדום משחק באמת את המשחק", והסביר שחוסר הסבלנות של הדמות הראשית עם האקספוזיציה מקבילה לחוסר סבלנותו של הגיימר ול"תסכול הזמני של להיות בתוך דום תוך אי יכולת לשחק דום".
שבחים נוספים ניתנו לקשיחותו, ולמיעוט הרגשות אותן מפגין Doomguy: ג'ים סטרלינג ציין כי גם מהלכי ה-"Glory Kills" אותם הוא מבצע על יריביו, וגם קטעי אנימציה נוספים "מחזקים את תחושת הזלזול העקבית שלו" כותבים נוספים אזכרו את אחת מהסצנות הראשונות של המשחק, במסגרתה הסלייר משליך ללא היסוס צג תקשורת בזמן שהוא מתודרך מרחוק על ידי אותו צג, כדוגמה לדרך מינימליסטית אך יעילה להעביר את המניעים של הדמות כולה.
בואינג 757
757-200
757-200: הדגם העיקרי והנמכר ביותר של ה-757. נושא כ-200 נוסעים לטווח של עד 7,100 ק"מ. למטוס גוף צר יחסית שבו שתי שורות מושבים בנות שלושה מושבים כל אחת ומעבר אחד, והוא מחולק לשתי מחלקות: מחלקת תיירים ומחלקת עסקים בקדמת המטוס.
יצחק חסון
מלחמת העצמאות
עם תום המנדט הבריטי פרש מהלח"י, הצטרף לפלמ"ח, ואולם עזב לאחר זמן קצר והתגייס עם קום המדינה לצה"ל. שירת בבאר שבע. אף שהוצעו לו קצונה ותפקידי פיקוד על ידי חיים בר-לב, בחר להישאר טוראי.
פסגת לנטאו
הפסגה ממוקמת בלב רמת נגונג פינג שבאי לנטאו, וגובהה 934 מטרים מעל פני הים.
מיקל גונסאלס
קריירת מועדונים
ב-29 באוגוסט 2017 עזב לראשונה בקריירה את סוסיאדד, והצטרף לריאל סרגוסה מליגת המשנה.
אנה ויאליצינה
ביוגרפיה
היא הופיעה בקליפ לשיר "Out Is Through" של אלאניס מוריסט ובקליפים של השירים Misery וNever Gonna Leave This Bed של להקת מארון 5.
חייה האישיים
ב-2009 השתתפה במרתון ניו יורק ולאחר מכן גם התנדבה להדריך ולעזור לספורטאים בעלי מוגבלויות.
ב-16 בנובמבר 2013 היא קיבלה אזרחות אמריקאית.
העברה (פסיכולוגיה)
קיימות מספר הגדרות לתופעת ההעברה:
העברה בטיפול באמנויות
בתחומי טיפול באמנויות מתגלמת ההעברה גם באמצעות היצירה עצמה. רגשות המטופל כלפי המטפל יכולים להיות מובעים באמצעות מוזיקה. בדומה, יכול המטופל לצייר את המטפל או דימוי שמייצג אותו. באופן זה הבעת הרגשות שמאפיינת את ההעברה מקבלת צורה נוספת, ובטיפול באמנות אף מקבלת ביטוי פלסטי שנותר גם לאחר שהמפגש מסתיים.
אדולף הירמי-הירשל
יצירותיו
הירמי-הירשל התמחה בעיקר בציורים בהשראת היסטוריה ומיתולוגיה. יצירות רבות שלו נושאות נינוח של שגב ודקדנס. הוא התיידד עם גוסטב קלימט בעת פעילותם במסגרת ה-Künstler Compagnie, "קואופרטיב האמנים של וינה", לפני הקמת מגמת הזצסיון הווינאי, אך להבדיל ממנו דבק בגישה אמנותית אקדמיסטית.
בית רבקה גרינוולד
בעלי הבית
ויקטור (שלום אריה) גרינוולד (Grünwald) נולד בווינה בירת האימפריה האוסטרו-הונגרית ב-1 ביוני 1897, בנו של הרופא ד"ר יוסף צבי גרינוולד. למד בגימנסיה באיגלאו שבמוראביה, שם כיהן אביו כמנהל בית החולים הממשלתי בעיר, ובנוסף קיבל חינוך יהודי. בעת לימודיו הצטרף לתנועה הציונית והיה פעיל באגודת הנוער הציוני ובתנועת "בלאו וייס" ("כחול לבן"). עם סיום לימודיו בשנת 1915 התגייס לצבא האוסטרו-הונגרי, סיים קורס קצינים ונשלח ללחום נגד הרוסים בחזית גליציה. ביום הכיפורים תרע"ז נפצע קשה בעת התקפה לכבוש גבעה, הועבר לטיפול רפואי בווינה, שהסתיים בראשית שנת 1919. בתקופת הטיפול למד משפטים באוניברסיטת וינה ובשנת 1919 קיבל תואר דוקטור למשפטים. במקביל סיים את הקורס השנתי של האקדמיה לייצוא בווינה. בינתיים קמה צ'כוסלובקיה, וכשחזר לביתו באיגלאו אושר תוארו האקדמי על ידי אוניברסיטת פראג והוא התמנה לשופט-חוקר בבית המשפט המחוזי בעיר. כשאמרו להעבירו לשרת בסלובקיה החליט להתפטר. הוא עבר לבירה החדשה פראג והחל להתמחות כעורך דין, וכן ללמוד עברית, אנגלית, צרפתית וערבית כהכנה לעלייה לארץ ישראל.
בשנת 1926 התמנה לסגן הקונסול של צ'כוסלובקיה בארץ ישראל. בשנת 1927 אירח בביתו את טומאש מסריק, נשיא צ'כוסלובקיה שביקר בארץ, ובשנת 1931 מונה לקונסול של צ'כוסלובקיה בארץ ישראל. גרינוולד נפטר בשנת 1978.
הבית
האדריכל מגידוביץ בחר לתכנן בניין בסגנון האדריכלות האקלקטית, ותכנן לבית מרפסת חזיתית סגורה מוארכת ("ארקר") בדומה לארמון קטן. בשנת 1934 נוספה לבית קומה שנייה בתכנונו של האדריכל קרל רובין ובה דירת 5 חדרים. המשפחה עברה להתגורר בקומה השנייה, ואילו בקומה הראשונה התגוררו האדריכל רובין עצמו וגם הרב דוד פראטו, רבה של יהדות איטליה.
כיום
בשנת 1991 הוכרז הבית כמבנה לשימור, בדומה לבתים רבים בסביבה, והחל משנת 2008 הוא עובר תהליך שימור מאסיבי כחלק ממתחם מגדל הבנק הבינלאומי הניצב בעורפו. יחודו של תהליך השימור כחלק מפרויקט המגדל, הוא בהנפתו של המבנה כולו על גבי כלונסאות מתכת ופסי פלדה כך שהשטח שמתחתיו משמש כחלק מהחניון התת-קרקעי של המגדל, והוא עצמו למעשה "צף" מעליו.
משחק תפקידים ממוחשב
דמות השחקן במשחק תפקידים ממוחשב מתפתחת ומתחזקת תוך כדי המשחק, לרוב בהתאמה לדרגת הקושי ההולכת-ועולה. משחקים אלו הם שילוב של עולם משחקי המחשב עם משחקי התפקידים השולחניים, ורבים מהם מבוססים על משחקי תפקידים שולחניים ספציפיים או אף על עולמות מערכה ספציפיים בתוך משחקי תפקידים (כגון המשחק באלדורז גייט, המבוסס על שיטת מבוכים ודרקונים ומתרחש בעולם-המערכה ממלכות נשכחות).
הפילהרמונית של ברגן
תולדות התזמורת
התזמורת נוסדה בשנת 1765 בשם Det Musicalske Selskab ("האגודה המוזיקלית"). בהמשך שינתה את שמה ל- Musikselskabet Harmonien ותושבי ברגן נוהגים להתייחס אליה בכינוי ה"הרמוניה".
משה ענבר (ניסלבאום)
עבודתו המדעית
במרוצת השנים ביצע ענבר מחקרים במקומות שונים בעולם. הוא ביצע עבודות שדה במגוון רב של נופים ואזורים, מאנטארקטיקה ועד לצפון קנדה, ובכל היבשות: אנטארקטיקה, אוסטרליה, אפריקה, אסיה, אירופה, אמריקה הצפונית ואמריקה הדרומית.
ואסילה
ואסילה (אנגלית: Wasilla) היא העיר הגדולה ביותר במחוז מאטאנסוקה-סאסיטנה במדינת אלסקה שבארצות הברית. זו העיר השישית בגודלה באלסקה ונמצאת בדרום-מרכז המדינה. ואסילה נחשבת לחלק מאזור המטרופולין של אנקורג'. על פי מפקד האוכלוסין של ארצות הברית לשנת 2020, מונה אוכלוסיית העיר כ-9,054 תושבים.
היסטוריה
בשנת 2016 נפתח מרכז יהודי בעיר ואסילה על ידי שליח חב"ד הרב מנחם מענדל גרינברג.
גאוגרפיה
על פי לשכת מפקד האוכלוסין של ארצות הברית, שטחה הכולל של העיר הוא 32.2 קמ"ר, אשר מתוכם 30.4 קמ"ר אדמה ו-1.8 קמ"ר מים. העיר נמצאת 104 מטרים מעל פני הים. ואסילה נמצאת 69.2 ק"מ צפון-מזרחית מהעיר הגדולה במדינת אלסקה, אנקורג'. כמעט שליש מתושבי ואסילה נוסעים כ-40 דקות אל מקום עבודתם באנקורג' כל יום.
ג'קסון פורוסו
ג'קסון גבריאל פורוסו ורנאסה (בספרדית: Jackson Gabriel Porozo Vernaza; נולד ב-4 באוגוסט 2000 בסן לורנסו שבאקוודור) הוא כדורגלן אקוודורי המשחק בעמדת הבלם בקבוצת טרואה מליגת העל הצרפתית ובנבחרת אקוודור.
פורסט ויטאקר
קריירת משחק
ב-2000 שיחק ויטאקר במותחן הפעולה הבדיוני "הקרב על כדור הארץ" לצד ברי פפר. ב-2002 שיחק במותחנים "תא טלפון" לצד קולין פארל ובסרט "החדר" של דייוויד פינצ'ר לצדה של ג'ודי פוסטר.
בשנת 2016 שיחק בסרט המדע הבדיוני "רוג אחד: סיפור מלחמת הכוכבים", הסרט הוא ספין אוף לסדרת הסרטים של "מלחמת הכוכבים", והוא משחק שם לצד פליסיטי ג'ונס, דייגו לונה ומאדס מיקלסן. באותה שנה שיחק בדרמת המסתורין "המפגש" (Arrival) לצד ג'רמי רנר ואיימי אדמס. בשנת 2017 הצטרף לקאסט העונה הרביעית של סדרת הדרמה "אימפריה" ברשת פוקס בתפקיד אדי בארקר.
שמעון בן שטח
קורות חייו
שמעון בן שטח נזכר כמי שהצליח לגבור על הצדוקים ולהביא לדומיננטיות של הפרושים בסנהדרין. הסכוליון למגילת תענית מציין את כ"ח בטבת כמועד שמחה על ניצחון הפרושים על הצדוקים בידי שמעון בן שטח.
דריגה נזרבייבה
קריירה
ב-3 באפריל 2014 נבחרה לכהן כסגן יו"ר המג'יליס, הפרלמנט הקזחי. ב-11 בספטמבר 2015 מונתה לתפקיד סגנית ראש הממשלה. שנה לאחר מכן, ב-13 בספטמבר 2016, היא מונתה לחברה בסנאט והוסמכה לכהן כראש ועדת החוץ והביטחון של הסנאט ב-16 בספטמבר אותה שנה.
קנג' מנסור
קורות חיים
בשנת 1972 נבחר לתפקיד מזכיר מועצת הפועלים של עספיא ודלית אל-כרמל מטעם המערך. לאחר שלוש תקופות כהונה כמזכיר מועצת הפועלים התמודד על ראשות המועצה המקומית ביישוב ב-1989 ונבחר לתפקיד. הוא מילא אותו עד 1998. בבחירות המקדימות במפלגת העבודה ב-1992 העביר את תמיכתו משמעון פרס ליצחק רבין.
ברוך שטיינברג
חייו
לאחר מותו, בשנת 2007, הועלה לדרגת לוטננט קולונל על פי פקודתו של הרמטכ"ל צבא פולין.
סאקז
אטימולוגיה
השם Saqqez נובע מהמילה הסקיתית "Eskit" ומ"Sakez". לפני כן זו הייתה איזירטו בירת המנאים. ''
נאמדי קאנו
מוּדָעוּת
ב-5 בספטמבר 2015 היה נאמדי קאנו דובר אורח בקונגרס האיגבו העולמי שהתקיים בלוס אנג'לס, שם אמר לקהל שלו "אנחנו צריכים אקדחים ואנחנו צריכים כדורים". בראיון שנערך ביוני 2017, הסביר קאנו את הערתו באומרו כי הוא דורש לקבל כדורים ואקדחים מקבוצת ניגרים אמריקאים להגנה עצמית כנגד ההתקפות (אנ') הבלתי פוסקות על איגבוס המבוצעות על ידי בני הפולה הנוודיים.
מרי אזרחי
האסטרטגיה המובהקת של קאנו הייתה יישום של תורת האי-ציות האזרחי כאמצעי לחץ לקידום דרישתו לחירות עמו. בשידורי רדיו שונים הצהיר קאנו כיצד אימוצה של דרך האי ציות האזרחי מיסודם של מרטין לותר קינג ג'וניור ומהטמה גנדי תוביל ל "השבת ביאפרה" לאנשיה. בראיון שהעניק לניוזוויק, הביע קאנו את אמונתו בתורתם של קינג וגנדי, ואמר: "אני מקווה שניתן לחפש את מה שאנחנו מחפשים בשלום. אני תומך בהתנגדות פסיבית. גנדי ומרטין לותר קינג ניסו זאת והצליחו להשפיע טוב מאוד, אז למה שזה לא יעבוד במקרה שלנו?!".
משפט
קאנו הועמד לדין לראשונה ב-23 בנובמבר 2015 בבית משפט השלום באבוג'ה וזאת באשמת "קשירת קשר פלילי, הפחדה וחברות בארגון בלתי חוקי". בינתיים, תומכי קאנו הסתערו על בירת ניגריה, כחלק ממחאה שקטה למען שחרור מנהיגם. מפגיני פרו-ביאפרה שרו ורקדו מחוץ לבית המשפט תוך כדי הדיון. הפגנות נוספות של עשרות אלפי אנשים התרחשו בערים נוספות במדינה.
סלמה לגרלף
קורות חייה ופועלה
תמונתה של לגרלף מופיעה על שטר של 20 קרונות שוודיות, ובצדו השני של השטר מופיע איור של נילס הולגרסון רכוב על אווז בר.
בננות בפיג'מות
בננות בפיג'מות (באנגלית: Bananas in Pyjamas) היא תוכנית טלוויזיה חינוכית לילדים בגילאי הגן ובית הספר היסודי בת 300 פרקים אשר עלתה במקור לשידור ברשת ABC האוסטרלית בשנת 1992. מאז הסדרה שודרה במדינות רבות ברחבי העולם בדיבוב לשפות שונות. בישראל הסדרה שודרה בדיבוב לעברית בטלוויזיה החינוכית בין השנים 1994- 2000, ובשנת 2012 יצאה בערוץ הופ! עונה נוספת שהיא כולה באנימציה ממוחשבת בתלת מימד. ב-2016 יצאו כמה מפרקי הסדרה ל-HOT VOD Young בשפת המקור ובליווי כתוביות תרגום בעברית.
אדוארד קודרינגטון
ראשית דרכו בצי
קודרינגטון, הצעיר בשלושת בניה של משפחת אצולה ובעלת אדמות, חונך על ידי דודו. הוא למד זמן קצר בבית הספר הֶרוֹ, והתגייס לצי המלכותי ביולי 1783. את שירותו החל בחוף המזרחי של ארצות הברית, בים התיכון ובמימי הבית, וב-28 במאי 1793 הועלה לדרגת לפטננט. קודרינגטון נבחר על ידי לורד האו להיות קצין האיתות של "קווין שארלוט", (100 תותחים), אוניית הדגל של צי התעלה בתחילת מלחמות המהפכה הצרפתית. הוא מילא תפקיד זה במהלך פעולותיו המבצעיות של הצי, ששיאן היה קרב האחד ביוני המהולל.
כהוקרה על פועלו בקרב הועלה קודרינגטון ב-7 באוקטובר 1794 לדרגת קומנדר, וב-6 באפריל 1795 קיבל דרגת פוסט-קפטן ואת הפיקוד על הסלופ "בָּבֶּט"" (22 תותחים), ממנה השקיף על קרב גרואה. הפיקוד הבא שלו היה על הפריגטה "דרואיד", עליה פיקד בתעלה ובחופי פורטוגל עד הוצאתה משירות ב-1797. לאחר מכן עשה קודרינגטון שנים אחדות בחוף במחצית השכר. בדצמבר 1802 נישא לג'יין הוֹל, אנגליה מקינגסטון שבג'מייקה, ונותר בחוף עד קריסתו של שלום אמיין ב-1803.
שירותו במלחמות הנפוליאוניות ובמלחמת 1812
בשנים הבאות נלחם קודרינגטון בים התיכון לצדם של הספרדים ונגד הצרפתים, ופיקד על שייטת שפגעה בספנות המסחרית של צרפת וערכה פשיטות רבות על חופיה. ב-1809 סייע לחיל המשלוח הבריטי הכושל לאי ווֹלכֶרֶן שבהולנד. במהלך מלחמת 1812 שירת בחופי צפון אמריקה כקפטן של הצי תחת פיקודו של אדמירל סר אלכסנדר קוקריין, ופעל נגד וושינגטון, בולטימור וניו אורלינס. ב-4 ביוני 1814 הועלה לדרגת סגן אדמירל של השייטת הכחולה, ושנה אחר כך, כאות הוקרה על שירותו, נעשה אביר מפקד של מסדר האמבט. ב-12 באוגוסט 1819 הועלה לדרגת סגן אדמירל של השייטת האדומה, וב-10 ביולי 1821 לדרגת אדמירל משנה.
בקורי
עץ לבניה
העצה של הבקורי חזקה ועמידה כנגד ריקבון. לכן הבקורי משמש לבניה של גשרים, ומבנים בהם נדרשת עמידות בינונית עד גבוהה.
1969 בספורט
הגביע הבין-יבשתי
אקרון גודייר וינגפוטס זוכה בתואר.
עומק אופטי (אסטרופיזיקה)
לרוב מגדירים עומק אופטי לגרמי שמים גזיים כמו כוכבים או ענקי גזים. עומק אופטי תלוי בספיגות של החומר ממנו מורכב הגרם והקשר בין עומק פיזי (המסומן לרוב באות z) לבין עומק אופטי (המסומן לרוב באות \tau) יכול לעזור בתיאור של המבנה הפנימי של הגרם.
הדיוויזיה ה-43 (בריטניה)
מלחמת העולם השנייה
התפקיד הבא של הדיוויזיה היה עדיין כחלק מהקורפוס ה-30 של הורוקס, במבצע מרקט גארדן, ניסיון בעלות הברית לסיים את המלחמה לפני חג המולד 1944. מפקד הדיוויזיה, תומאס, היה מעורב מקרוב במבצע ברלין להצלת הדיוויזיה המוטסת ה-1 לאחר שכוחות הדיוויזיה הובסו בקרב על ארנהם, בספטמבר 1944.
לאחר המלחמה
לאחר המלחמה פורקה הדיוויזיה, אולם בשנת 1947 היא הוקמה מחדש ככוח מילואים של הצבא הטריטוריאלי. בשנת 1961 צומצמה הדיוויזיה למפקדה מחוזית, ובשנת 1967 פורקה הדיוויזיה.
לורן גרמן
קריירה
לאחר מכן, ב-2002, שיחקה בסרט "סיפור אהבה בלתי נשכח" בתפקיד בלינדה, אחר כך הופיעה בסרט האימה "Dead Above Ground", ב-"A Midsummer Night's Rave", ובסדרה "The Lone Ranger".
בשנת 2003 שיחקה תפקיד משני בסרט החמישי בסדרת הסרטים "המנסרים מטקסס". ב-2005 שיחקה באופרת הסבון "סקס, אהבה וסודות" ב-UPN.
נתן גרוסמן
ביוגרפיה
בשנת תשס"א (2001) שלח מכתב התפטרות מתפקידו כעורך העיתון, לאחר שקטעים ממאמריו נגד הנח"ל החרדי צונזרו, בשל החשש שתשתמע מהם ביקורת על הרב שטיינמן שתמך חלקית בפרויקט הנח"ל החרדי. אולם הרב אלישיב לא קיבל את התפטרותו והוא המשיך בתפקידו.
בשנת תשע"ב (2012), בעקבות המהפך בשליטה ב"יתד נאמן" בידי מקורבי הרב שטיינמן, הודח גרוסמן על ידי ההנהלה החדשה של העיתון. כעבור מספר חודשים הוקם העיתון "הפלס", בחסות הרב שמואל אוירבך, וגרוסמן התמנה לעורכו.
במוצאי חג הפסח תשע"ז, 18 באפריל 2017, נעצר גרוסמן עם בכירים נוספים במערכת "הפלס" במסגרת גל מעצרים של אנשי הפלג, בחשד להטרדה וסחיטה באיומים של ראשי חברות ומנהלים בכירים במשק במטרה שיפרסמו בעיתון . בינואר 2022 נסגר התיק ע"י ביהמ"ש בנימוק של חוסר עניין.
מעלה (סימן)
המעלה, מעלות (°) היא סימן כתב המשמש לסמל "מעלה" - יחידת מידה למדידת גודל של זווית, "מעלה" - יחידת מידה למדידת טמפרטורה, "מעלה" במערכת קואורדינטות בגאוגרפיה – זאת יחידת מידה לזווית בין קו רוחב על פני כדור הארץ לקו המשווה (קו הרוחב 0°) לכוון צפון או דרום לקו המשווה מקסימום של 90° בקטבים, וגם יחידת מידה לזווית בין קו אורך על-פני כדור הארץ לקו האורך גריניץ' (קו האורך 0°) לכוון מזרח או מערב עד מקסימום 180° לכל כוון. שתי מידות אלו במעלות או גם קואורדינטות יכולות לייצג מיקום של כל נקודה על פני כדור הארץ. סימן המעלה מסמן באיטלקית גם מספר או דרגה כמו סולמית (#) בארצות הברית או סימן נומרו (№) בשאר אירופה.
הסימן מוקלד על ידי במקלדת עברית.
מעלות קשת (זווית)
כאשר הסימן מסמל זווית, לא נהוג לרשום רווח בין הסימן לבין המספר. לדוגמה: 1°, 2°, 3° וכו'.
רובן פארדו
קריירת מועדונים
פארדו נולד בלוגרוניו שבלה ריוחה, ספרד. הוא גדל במחלקת הנוער של ריאל סוסיאדד. ב-9 באוקטובר 2010 הוא ערך את הופעת בקבוצת המילואים של המועדון, ריאל סוסיאדד ב', אשר שיחקה בליגה הספרדית השלישית, בניצחון 0–1 נגד קאודאל. באותה עונה סיימה ריאל סוסיאדד במקום הראשון בליגת המשנה ועלתה לליגת העל. ב-29 באוקטובר 2011 ערך פארדו את הופעת הבכורה שלו בריאל סוסיאדד בהפסד הליגה בתוצאה 0–1 נגד ריאל מדריד, כשעלה כמחליף בדקות האחרונות של המשחק. ב-13 בפברואר 2012 הבקיע פארדו את שער הבכורה שלו בקבוצה, בניצחון הליגה בתוצאה 0–2 נגד סביליה. ב-9 במאי 2014 חידש פארדו את חוזהו בריאל סוסיאדד עד לשנת 2018.
מנחם שלמה ראב
פטירתו
הרב ראב נפטר בצעירותו, בגיל 38 בלבד, ככל הנראה ממחלת הסרטן. עד יומו האחרון חי בעוני רב. הותיר אחריו חמישה בנים ובת, ששינו בהמשך את שם משפחתם (כמו נוספים מבני משפחת ראב) ל"בן עזר".
טג'יקיסטן במשחקים האולימפיים לנוער
מדליות לפי משחקים
width="20px"|
גלוחי ראש
גזענות בסצנת גלוחי הראש
תת-קבוצה אחת בתוך גלוחי הראש היא "הכוח הלבן של גלוחי הראש" (White power skinhead). הכינוי מהווה התייחסות לביטוי הגזעני "כוח לבן". קבוצה זו מאופיינת באידאולוגיה קסנופובית, גזענית, אנטישמית ונאו-נאצית. כבר בשנות ה-60 היו חלק מחברי קבוצה זו מעורבים במעשי אלימות נגד היפים, להט"ב ואסייתים. כיום מעורבים חלק מגלוחי הראש בקבוצה זו בארצות הברית בפעילות נגד מהגרים ממוצא מקסיקני וערבי וכלפי מוסלמים. חברי הקבוצה משתמשים בסממנים נאו-נאציים וגזעניים בלבושם ובקעקועיהם. רבים הפכו תת-קבוצה זו למזוהה עם כלל גלוחי הראש, ולפיכך דבקה בגלוחי הראש תדמית שלילית ואלימה; זאת אף על פי שאנשים אלו מהווים רק תת-קבוצה אחת בתוך גלוחי הראש. רבים מגלוחי הראש מתנגדים לסטריאוטיפ זה, ובשנות ה-80 אף הוקמו מספר ארגונים של גלוחי ראש אנטי-גזעניים.
התנגדות גלוחי הראש לגזענות החדשה
בעקבות הקמתן של קבוצות גלוחי הראש בעלי אידאולוגיה גזענית ואנטישמית, החלה התנגדות והצהרה כללית בקרב חברי הסקינהדס המקוריים לתופעת האנטישמיות והגזענות החדשה בקרבם. בגלל אותן קבוצות קטנות גזעניות, נתפסים רוב חברי הסקינהדס כגזענים, דבר אשר רחוק מאוד מהמציאות. עם הזמן יצרו רוב חברי הסקינהדס לוגו המסמל את התנגדותם לגזענות מכל סוג, S.H.A.R.P, Skinheads Against Racial Prejudice, אשר פירושו בעברית "סקינהדס נגד דעות קדומות גזעניות".
אלכסנדריה (ניו סאות' ויילס)
היסטוריה
מחוז אלכסנדריה (Parish of Alexandria) הוקם בשנת 1835. בדומה לפרוור הסמוך וטרלו, הוא קרוי על שם ניצחונות מרכזיים של בריטניה על צבא נפוליאון - הניצחון בקרב אלכסנדריה (1801) והניצחון בקרב ווטרלו (1815). הייתה קיימת בעבר סברה כי המקום קרוי על שם הנסיכה אלכסנדרה, אשתו של המלך אדוארד השביעי, שעמד בראש הכתר הבריטי בראשית המאה ה-20, אך הנסיכה נולדה רק לאחר מתן השם למחוז. בשנת 1868 הוקם היישוב עצמו, באופן עצמאי מווטרלו הצמודה.
בשנת 1943 נודע אלכסנדריה כאזור התעשייה הגדול וההומה ביותר באוסטרליה, וזכה לכינוי "ברמינגהאם של אוסטרליה", עם 550 מפעלים ב-4 קמ"ר שייצרו סחורות שונות, מלבנים ועד חלקי מטוסים. הפרוור עבר רשויות מקומיות שונות, והחל מ-1988 נמצא תחת שליטת עיריית סידני. אלכסנדריה הוא עד היום אזור תעשייה ראשי בניו סאות' ויילס, ורק חלקים בודדים ממנו על גבולו הצפוני משמשים למגורים.
מסורת (יהדות)
המסורת היהודית היא מערכת תרבותית – מנהגים, טקסים, דעות ואמונות, תורה שבעל-פה, חוקים, ערכים וכללי התנהגות שנמסרו מדור לדור בקהילות יהודיות. בנוסף לדברים אלה המשותפים עם שאר המסורות, כוללת היהדות גם את כתבי הקודש: התורה, הנביאים והכתובים והתורה שבעל פה. בתנ"ך, המעמד המכונן של התהוות עם ישראל הוא מתן תורה, כשלפניו ואחריו אירועים היסטוריים משמעותיים נוספים: יציאת מצרים וכיבוש הארץ. הכינוי הנפוץ לעם ישראל הוא "עם הספר" (שמקורו בקוראן), המבטא את הייחודיות שבמסורת היהודית המושתתת בעיקרה סביב התנ"ך.
סנפורד דול
חוקת כידון הרובה
דול היה שותף להפיכה של 1877 שבה כפו אנשי עסקים ובעלי מטעים של קנה סוכר מקהיליית המהגרים המקומית ממוצא אירופאי על מלך הוואי קבלה של חוקה חדשה שכונתה אחר־כך "חוקת כידון הרובה". החוקה, שנכתבה על ידי לורין א. תורסטון - שר הפנים בממשלת הוואי, שללה באופן מיידי את זכות ההצבעה של כל המהגרים מאסיה, כמו גם של רוב ילידי הוואי על ידי דרישות סף של הכנסה ורכוש. בכך הגדילה את כוחם הפוליטי של הנתינים ממוצא אירופאי של הממלכה. החוקה גם צמצמה את סמכויותיו של המלך וחלקן הועברו לממשלה המלכותית. קאלאקואה מינה מאוחר יותר את דול לשופט בבית המשפט העליון של ממלכת הוואיי.
מסורת (יהדות)
המסורת על התורה שבכתב
התורה שבכתב היא אמנם מסמך קיים, אך תולדותיה ונסיבות חיבורה הם דבר שבמסורת, ואף דרך קריאתה תלויה במסורת. המסורת מייחסת את התורה למשה על פי הצווי האלוקי, וקובעת את זמן חיבורה לימים בהם שהו בני ישראל במדבר, לפני כיבוש הארץ. מסורת זו מעוגנת בתורה עצמה המספרת:
כמו כן, היו רגילים לערוך העתק ללוח הברית "לוח שני", ועליו נכתב כי "נעשה בהתאם ללוח הראשון", על לוח אחד מזהירים כי כל מי שיבזה, ישבר, או ימיר את דבר המלך ימות. מחיקת הלוח, או אף מחיקת דברים מעל הלוח, פירושה ביטול הברית, על לוח אחד שנמצא נאמר "לוח זה אשר עשיתי לך ייקרא לך שלש פעמים בשנה, ואתה אלכשנדו, דעהו". העתקה של לוח החוזה הונחה בכל מקרה במקדש לעדות.
המסורת ביהדות ימינו
ביהדות החרדית והדתית בזמננו, ניתן דגש רב על האמונה באמיתת המסורת כבסיס להוכחת עיקרי האמונה, מתוך ראייתה כרצף היסטורי שלם המעיד באופן מספיק על נכונותו של מעמד הר סיני, והמסרים שהועברו בו. עמדה זו שונה מעמדתם של פילוסופים יהודיים שונים בימי הביניים, מחוגו של הרמב"ם, שראו את צידוקם של עיקרי האמונה מתוך החקירה הפילוסופית ולאו דווקא מתוך המסורת. אך דעתם של רב סעדיה גאון ועוד הוגים רבים היא, שיש ליטול את האמונה במסורת כבסיס לקבלת האמונה, ולפתח אותה ולבסס אותה אחר כך באמצעות החקירה הפילוסופית.
יחסה של המסורת לחידושים ושינויים
האגדה מכירה בערכם של החידושים המאוחרים, מתוך שהיא תולה אותם במתן תורה. לכן היא קובעת: "כל מה שתלמיד ותיק עתיד לחדש כבר נאמר למשה בסיני" (מדרש רבה, ויקרא, כב). ביסוד מאמר זה מונח היחס לחידושים כחלק מההתגלות שבמעמד הר סיני, וכך כל חידוש מעוגן במעמד ההתגלות שמעל לרצף ההיסטורי. אמנם החידושים לא עברו במסורת מדור לדור, אך בעת ההתגלות בהר סיני הם כבר נאמרו למשה, ומכאן הלגיטימציה שלהם. כפי שמסביר המדרש הכוונה היא שהעקרונות והכללים נאמרו למשה בסיני, והחידושים תואמים את העקרונות האלו.
ניצוק
בדיני איסור והיתר
טעמים אלו הם גם טעמיהם של מפרשי המשנה במסכת מכשירין שם; הר"ש פירש, ואילו הרמב"ם בפירושו למשנה כתב:. דעה זו היא כדעת הש"ך, משום החיבור הנעשה על ידי האדים וההבל.
אגוז ברזילאי
הפריה
אם כן, מחזור הרבייה של עץ האגוז הברזילאי תלוי באופן הדוק במינים מסוימים של סחלבים, דבורים ומכרסמים. פגיעה באחת האוכלוסיות עלולה להגביל את תפוצתו של עץ מאריך ימים זה. לרוב ניתן למצוא בקרבת העץ מערום של קליפות מכורסמות של פירות העץ. לעיתים חודרים לקליפה, השלמה או המכורסמת, נמלים ועכבישים שונים הניזונים ממקצת הזרעים או מקימים בתוכה קן קרקעי.
נורי חביב
קורות חיים
נורי חביב נולד בעיראק ב-1919. את ניסיונו בייצור סרטים רכש כבר בפרס ועיראק שם יצר 22 סרטים עד עלייתו ארצה.
בין 1954 ל-1956 עסק חביב בהפקת סרטו הראשון בישראל באין מולדת שהיה הסרט הראשון שצולם בישראל בצבע ועסק בעליית יהודים מארצות המזרח. הקרנת הבכורה של הסרט נערכה ב-8 בספטמבר 1956.
קרב מאגר צ'וסין
צבאות ואסטרטגיה
הסינים ביססו את האסטרטגיה שלהם על ההנחה כי תהיה נוכחות או"ם מעטה בלבד במאגר צ'וסין. על הארמייה התשיעית הוטל להשמיד בראשונה את כוחות האו"ם ביודאם-ני ובסינהונג-ני ומשם להתקדם להוגארי-רי. הסינים האמינו כי חלק הארי של הקורפוס ה-10 יחוש לעזרתם של היחידות המוכות ואז הארמייה התשיעית תחסום ותלכוד את עיקר הקורפוס ה-10 על הכביש שבין הוגארי-רי והונגנאם. אך תוכניתם של הסינים סבלה ממחסור במודיעין מדויק על כוחות האו"ם; אמנם הקורפוס ה-10 היה מתוח בחזית צרה לאורך 640 ק"מ בצפון-מזרח קוריאה, אך הודות להתקדמותם האיטית של הנחתים נתאפשר למרבית דיוויזיית הנחתים ה-1, בכלל זה הרגימנטים ה-5, ה-7 וה-11, להתרכז ביודאם-ני. רק קבוצת הקרב הרגימנטית 31, קבוצת קרב שמצבתה הייתה חלקית ואורגנה בחופזה מדיוויזיית הרגלים ה-7, הייתה מפוזרת בדלילות לאורך הגדה המזרחית של המאגר.
דיוויזיית הנחתים ה-1 מנתה 25,473 איש בתחילת הקרב, ובהמשך תוגברה בגדוד הקומנדו ה-41 הבריטי ובשני רגימנטים מדיוויזיות הרגלים ה-3 וה-7. כך, כוח האו"ם מנה כ-30,000 איש במהלך הקרב. כוחות האו"ם בצ'וסין נסתייעו באחד מריכוזי כוחות האוויר הגדולים ביותר שהיו במלחמת קוריאה; כנף האוויר ה-1 של חיל הנחתים שהיה מוצב בנמל התעופה יונפו ו-5 נושאות מטוסים מכוח המשימה 77 של צי ארצות הברית יכלו לבצע 230 גיחות ביום ולספק סיוע אווירי קרוב במהלך הקרב.
מזרחית למאגר
אלמונד הורה לדיוויזיית הנחתים הראשונה לפרוץ החוצה מיודאם-ני על מנת לחלץ את צק"ר 31 המוקף, אך הייתה זו משימה שסמית לא היה יכול להוציא אל הפועל. פלוגת הטנקים ה-31 ניסתה אמנם לחלץ את צק"ר 31, והחלה במתקפה על גבעה 1221, אך ללא סיוע רגלים לא צלחו שתי התקיפות המשוריינות שבוצעו ב-28 וב-29 בנובמבר; הטנקים לא הצליחו לפרוץ בתנאי השטח הקשים, תחת אש צלפים ותקיפות רגליות סיניות מטווח קרוב. ב-30 בנובמבר פינו כוחות האו"ם את הודונג-ני, במטרה להגן על הגארו-רי, ונאלצו לנטוש את שארית צק"ר 31 הנצור.
ליטה פורד
קריירת סולו (1980–1995)
פורד חתמה ב-RCA Records, שכרה את שרון אוסבורן בתור מנהלת ופרצה מחדש עם שירי פופ-מטאל יותר פופולריים. ב-1988 היא הפיצה את האלבום המצליח ביותר מסחרית שלה, "Lita" שאותו הפיקה בעצמה. האלבום הכיל מספר שירים, בהם: "Close My Eyes Forever", "Kiss Me Deadly", "Back to the Cave" ו-"Falling in and Out of Love", שנכתב ביחד עם ניקי סיקס מלהקת מוטלי קרו. הבלאדה "Close My Eyes Forever", דואט עם אוזי אוסבורן, נשאר השיר המצליח ביותר שלה, שהגיע למקום השמיני במצעד בילבורד הוט 100 האמריקאי. פורד המשיכה את הצלחת האלבום "Lita" עם האלבום "Stiletto" (בשנת 1990). סטילטו הכיל את השירים "Hungry" ו-"Lisa" (שיר שמוקדש לאמה). אך האלבום לא הצליח להתמודד עם הצלחת האלבומים הקודמים שלה. האלבום הבא של פורד היה "Dangerous Curves" שהופץ ב-1991 והכיל את הסינגל האחרון שהוציאה, "Shot of Poison". אלבומה האחרון של פורד אשר הגיע לפני הפסקה ארוכה, "Black" הופץ באמצעות חברת התקליטים הגרמנית ZYX Records.
חיים אישיים
באמצע שנות ה-80, פורד התארסה בתוך זמן קצר לגיטריסט טומי לומי של להקת בלאק סבאת'. היא הפיקה בשיתוף פעולה איתו את אלבומה "The Bride Wore Black", שלא שוחרר מעולם. בשנת 1989 בריאיון למגזין Kerrang! אמרה פורד: "יש רמה מסוימת של דם רע ביני לבין טומי".
בשנת 2016 פורד פרסמה את האוטוביוגרפיה שלה, "Living Like a Runaway: A Memoir", דרך Dey Street Books. בספר, פורד טענה שהיא פרשה מה-Runaways בשנת 1979 לאחר שהגיע למסקנה שכל חברות הלהקה שלה היו "כולן הומוסקסואליות", מצב שהיא לא הרגישה בנוח איתו. היא כתבה שהיה לה "מוזר" שהן אף פעם לא דיברו עימה על בנים ו-"כל הזמן צחקקו על בנות אחרות".
משחק ועיסוקים אחרים
פורד הופיעה בשער של מאי / יוני 2013 של מגזין Making Music כדי לדון בחייה ובקריירה.
קובי נעים
קובי החל דרכו כעוזר טכנאי באולפני גלי קול, ומאז הפך לטכנאי סאונד ולמפיק מוזיקלי, ועזר לעצב את פסקול המוסיקה הישראלית.
הלוח הפיליפיני
גבולות
בצפון גובל הלוח הפיליפיני בלוח אוחוצק, ובין השניים מתקיים גבול פתיחה. בפינה המערבית של גבול זה מצוי צומת משולש ראשון במפגש הלוחות עם הלוח האמורי. בפינה המזרחית מצוי צומת משולש שני, בו נפגשים שני הלוחות עם הלוח הפסיפי. בצומת משולש זה נפגש שקע יפן הנמתח צפונה עם שקע איזו-בונין הנמתח דרומה. הפעילות הטקטונית בצומת משולש זה אחראית להתרחשות רעידת האדמה בסנדאי בשנת 2011 בדרגה 9.0 בסולם מגניטודה לפי מומנט ולגלי הצונאמי שנוצרו בעקבותיה.
הרכב ומבנה
הלוח הפיליפיני מורכב כמעט כולו מקרום אוקייני באגנים המצויים בו. לאורך הלוח נמתחת מצפון לדרום קשת פלאו-קיושו. ממערב לה מצוי אגן הפיליפינים המרכיב את מרבית שטחו של הלוח, וממזרח לה מצויים שני אגנים נוספים: אגן שיקוקו בצפון-מזרח הלוח ואגן פרסה ולה (מספרדית: "נראה כמפרש" על שם צורתו של אטול סמוך) בדרום-מזרח. אגן זה נקרא ביפנית: 沖ノ鳥島 – אוקינוטורישימה, כשמו של אותו אטול.
היווצרות והתפתחות
פעילות מתמשכת מתרחשת גם בשוליים המערביים של הלוח, והיא מתבטאת בין היתר בהפחתה בשקע הפיליפינים שהחלה בסוף הפליוקן, לפני כ-3 מיליון שנים.
קריית שלום
גאוגרפיה
בעת הקמת השכונה, הוקמו ארבעה שיכונים שלה מצפון לדרך קיבוץ גלויות, מדרום וממזרח לשכונת שפירא המקורית. במזרח, קרוב לדרך חיל השריון, נמצא שיכון פרדס קטן. ממערב לה, מצפון מדרום לבית ספר בר יוחאי, בו נמצא כיום מרכז קהילתי שפירא, נבנו שיכוני הפועל המזרחי ופועלי אגודת ישראל. עוד ממערב, מדרום לשדרות חכמי ישראל הוקמה שכונת פרדס גדול.
בנייני השכונה
שכונת קריית שלום בנויה משלוש שכונות עיקריות - הגדולה שבהן "שיכון ותיקים" שיועדה לוותיקי הארץ חברי ההסתדרות הכללית והוקמה כאגודה שיתופית על ידי ההסתדרות, באמצעות חברת שיכון עובדים. במקביל הוקם "שיכון אנשי צבא קבע" על ידי משרד הביטחון. כמו כן הוקם "שיכון סלע" (רמת יוהנה) אשר היה מיועד ליוצאי אצ"ל ולח"י חניכי בית"ר.
מבני ציבור
בשטח השכונה שוכנים בית הנוער העובד והלומד שהוקם באתר בו שכן "בית יצקר", מקום בו נרצחו יוסף חיים ברנר וחבריו, ובית האחוזה של כרם פאשה, המשמש כיום כבית כנסת. בדרום השכונה נמצא מתחם האימונים של מועדון הכדורגל מכבי תל אביב ובצדו מתחם הפנורמה בסמוך לצומת חולון. במרכז השכונה, בתחילת רחוב הקשת, נמצא שבט צופי "הגבעה". השבט נוסד בשנת 1963 והוא אחד השבטים הוותיקים בתל אביב.
ג'ורדן פליגל
לאחר סיום הקריירה, ג'ורדן פליגל סיים תואר שני באוניברסיטת תל אביב ופתח חברה פרטית שעוסקת בייעוץ בתחום הספורט וממוקמת בבוסטון.
יקבי תשבי
היסטוריה
סדרות היין הגבוהות של היקב הן: "ספיישל רזרב" - יינות זניים ו"Estate" - יינות זניים. סדרות היין הפשוטות יותר של היקב הן "תשבי" ו"כרמים". לעיתים מייצר היקב גם יין קינוח, ברנדי ויין מבעבע.
הדברים
זהו סיפור על שנות השישים בצרפת. הספר מספר על שני צעירים צרפתיים בני המעמד הבינוני הזעיר בורגני ז"רום וסילבי, הגרים בפריז ומקצועם הוא פסיכוסוציולוגים והם עוסקים בעיקר בביצוע סקרים. השניים וחבריהם הקרובים בעלי תשוקה להכות שורשים בחברה, למצוא זהות אושר ועושר. הם מצפים למצוא את אשרם בקניה ובצבירה של חפצים, באכילה, בשתייה, בקריאת עיתון ובביקור בסרטים בבתי קולנוע.
הדיוויזיה ה-36 (בריטניה)
הדיוויזיה הבריטית ה-36
הדיוויזיה, לאחר שהצטרפה לכוח העיקרי של הארמייה הבריטית ה-14 של ויליאם "ביל" סלים, חצתה את הנהר והתקדמה באופן עצמאי לאורך הצד המזרחי של הנהר. יחידות מהדיוויזיה ספגו אבדות בגין חציית נהר שוולי, אך הדיוויזיה המשיכה להתקדם עד נפילת מנדליי במרץ 1945. ב-1 באפריל 1945 הועברה הדיוויזיה מ-NCAC לארמייה ה-14. החטיבה ההודית ה-26 הפכה לחטיבה הבריטית ה-26 ב-6 באפריל והגדודים ההודים הוחלפו בגדודים בריטים מהבריגדות ההודיות האחרות עד ה-19 באפריל.
פיורנצו קאפריוטי
פרטים ביוגרפיים
קאפריוטי נולד בשנת 1911 בעיירה הקטנה סן בנדטו בסמוך לאנקונה שבמרכז איטליה.
אחרי מלחמת העצמאות
אחרי שובו לאיטליה עסק קאפריוטי בפיתוח אמצעי לחימה, ובשנת 1952 חזר לישראל, הפעם בשמו האמיתי, ושהה בה שישה חודשים.
קאראצ'ב
קאראצ'ב (ברוסית: Карачев) היא עיר במחוז בריאנסק ברוסיה. העיר שוכנת על גדות נהר סנז'ט, שהוא יובל של נהר דסנה , במרחק של כ-45 קילומטרים מזרחית לעיר בריאנסק, בירת המחוז. בעיר מתגוררים כ-17 אלף תושבים (נכון ל-2021).
רפאע
רפאע המזרחית
מתחם רפאע ויוז, שנוסד על ידי חברת הנדל"ן ארקפיטה, הוא מרכז מגורים ומסחר גדול. הפרויקט כולל אגמים מלאכותיים, בית ספר בינלאומי, אזורים מסחריים, מרכולים, ותהיה גישה לאוניברסיטה המלכותית לנשים שנפתחה ב-2006.
ברי אבנר
ביוגרפיה
בשנים 1996–2021 מרצה בקורסים למאמני שחייה ולמאמנים בכירים במכללה האקדמית בווינגייט ובשנים 1998 – 2021 רכז קורס מדריכי שחייה במכללת וינגייט.
בשנת 2018 ארגן את תחרויות השחייה באולימפיאדת הילדים שנערכה בירושלים ושימש כשופט ראשי.
חוק דרעי
"חוק דרעי" הוא כינוי לתיקוני חקיקה אחדים שנועדו להקל על חבר הכנסת אריה דרעי, ראש מפלגת ש"ס
קוף סבוס
קופים אלה חיים ביערות בצורה שבטית הכוללת 7–80 פרטים הנעים יחדיו. בקבוצה זכרים, נקבות וצעירים ובראשה זכר אלפא. הם בעלי מגוון רחב של קולות המבטאים דרכי התקשרות ואזהרות ומשתמשים גם בצבעים שעל גופם כדי להביע מסרים.
מועדון גלי
המועדונים הוותיקים ביותר בארצות הברית
מועדוני הגלי המכללתיים הוותיקים ביותר בארצות הברית הם, לפי שנת היסוד:
פסקה
פִסקה היא רצף של מספר משפטים. הפסקה משמשת להצגתו ולפיתוחו של רעיון מצומצם אחד, שהקורא מסוגל לקולטו בזמן קצר.
אולימפיאדת השחמט
אולימפיאדת השחמט היא אירוע שחמט דו שנתי המאורגן על ידי פיד"ה, ומתקיים באופן לא רשמי מאז 1924, ובאופן רשמי מאז 1927.
ב-1927, בלונדון שבאנגליה, התקיימה אולימפיאדת השחמט הרשמית הראשונה ומאז ועד 1939 התקיימו סך הכל שמונה אולימפיאדות שחמט רשמיות. לאחר מלחמת העולם השנייה, בדוברובניק שביוגוסלביה, התחדשו אולימפיאדות השחמט והתנהלו בקביעות דו שנתית.
פסקה
התחברות הפסקאות לסעיף
ניתן להבחין בין סוגים אחדים של פסקאות:
אדואר שטון
אדואר פייר לאו שָטוֹן (בצרפתית: Édouard Pierre Léon Chatton; 11 באוקטובר 1883 – 23 באפריל 1947) היה ביולוג ימי צרפתי שתיאר לראשונה את ההבדל בין המערכות האיקריוטיות והפרוקריוטיות של ארגון התא. שטון טבע את המושגים במאמרו משנת 1925, "Pansporella perplex: Reflections on the Biology and Phylogeny of the Protozoa".
שביל ישו
השביל
מטרתו של השביל היא לספק נתיב הליכה נוח ומסומן המקשר בין אתרים משמעותיים בחייו של ישו בצפונה של ארץ ישראל, כפי שמתוארים בבשורות על-פי מתי, לוקס ומרקוס. יוזמי השביל מציינים אודותיו כי:
רוברט מיצ'ם
רוברט צ'ארלס דורמן מיצ'ם (אנגלית: Robert Mitchum; 6 באוגוסט 1917 – 1 ביולי 1997) היה שחקן קולנוע וזמר אמריקאי. מיצ'ם זכור בעיקר בשל הופעותיו בסרטים בסגנון הסרט האפל וכמבשר דמות האנטי-גיבור בשנות החמישים ושנות השישים.
קרב מקין
כיבוש מקין
בשעות המוקדמות של 24 בנובמבר, הטביעה הצוללת היפנית "I-175" את נושאת המטוסים המלווה "ליסקום בּיי," שעות אחדות לאחר הגעתה לאטול. I-175 שיגרה טורפדו שפגע במחסן פצצות המטוסים של נושאת המטוסים וגרם לפיצוץ עז שלאחריו שקעה האונייה. התקפה זו גרמה למספר ההרוגים האמריקאים הגבוה ביותר בכל הקרב על מקין.
סיימון וגרפונקל
ההתחלה
סיימון וגרפונקל הצליחו לשכנע מפיק מוזיקלי להקליט אחד משיריהם הראשונים, Hey, Schoolgirl, על תקליטון (סינגל) שבצדו השני הוקלט השיר Dancin' Wild. התקליטון מכר 100,000 עותקים ונכנס למקום ה-49 במצעד הפזמונים של עיתון הפופ הנפוץ "בילבורד". הם אף ביצעו את השיר בהופעה חיה בתוכנית הטלוויזיה American Bandstand, שבה הם הופיעו מיד לאחר ג'רי לי לואיס שביצע את שירו הידוע והמצליח מאוד באותה תקופה, Great Balls of Fire.
הפירוד הראשון
בספטמבר 1965 גילה סיימון לראשונה כי השיר נכנס למצעדי הפזמונים, ממש לפני שעמד להופיע במועדון פולק בדנמרק. בדצמבר אותה שנה הגיע השיר למקום הראשון במצעד.
סיימון וגרפונקל לאחר הפירוד
ההצלחה הגדולה של סיבוב ההופעות הובילה להדרן במהלך יוני ויולי 2004, עם יותר מ-25 קונצרטים נוספים, בארצות הברית וגם באירופה. ביולי 2004 הם סיימו את סיבוב ההופעות במופע בסמוך לקולוסיאום של רומא לפני קהל רב. לפי הדיווחים של כלי התקשורת, הקהל במופע היה גדול יותר מהופעתם המפורסמת בסנטרל פארק, וצפו בו כ-600,000 איש.
אילווה
אילווה (באיטלקית: ILLVA Saronno) היא חברת משקאות איטלקית שהוקמה בשנת 1986, הנמצאת בסרונו שבאיטליה. החברה מייצרת ומשווקת מותגים מפורסמים כמו אמרטו די-סרונו, וודקה ארטיק וטיה מריה. החברה משווקת את מוצריה ל-160 מדינות ברחבי העולם. היא מייצרת גם מספר יינות סיציליאניים, כגון מרסלה פלוריו ויינות קורבו. לחברה יש גם מוצרים מוגמרים למחצה עבור גלידות ומאפים. כמו כן, היא עוסקת בתחום הנדל"ן ומחזיקה בקרקעות ובניינים רבים ברחבי העולם.
מיגל אינדוראין
מיגל אינדוראין נחשב לאחד מגדולי רוכבי האופניים בהיסטוריה. הוא קנה את פרסומו כאשר היה לרוכב הראשון אשר ניצח בטור דה פראנס חמש פעמים ברציפות, בין השנים 1991 ו-1995 (הרוכב הראשון אשר זכה חמש פעמים במרוץ, אך לא ברציפות, היה הצרפתי ז'ק אנקטיל). הוא הרוכב היחידי אשר הצליח לזכות, באותה שנה, בשני המרוצים הגדולים ביותר של עולם מרוצי האופניים הטור דה פראנס והג'ירו ד'איטליה, במשך שנתיים רצופות (1992 ו-1993). גודל גופו (גובה: 1.88 מ' ומשקל: 80 ק"ג) ויכולתו הפיזית הקנו לו הכינוי "Big Mig" בארצות דוברות אנגלית ואת הכינוי "El Rey" (המלך) באירופה.
תחילת הקריירה
בשנת 1989 המשיך אינדוראין את התקדמותו וזכה כבר בתחילת העונה בשני מרוצי קטעים יוקרתיים. תחילה זכה במרוץ פריז - ניס כשהוא מקדים את מנצח הטור דה פראנס של 1987, סטפן רוץ'. מספר שבועות לאחר מכן, זכה בקריטריום אינטרנשיונל בהקדימו את שרלי מוטה ואת רוץ'. באותה שנה רכב שוב בטור דה פראנס כעוזרו של דלגדו אשר סיים שלישי. יחד עם סיועו לדלגדו, הצליח אינדוראין לזכות בקטע הררי בפירנאים וסיים את המרוץ במקום ה-17 המכובד.
1994
ב-1994 ניסה אינדוראין לחזור על אותה נוסחה שהצליחה בשנתיים הקודמות, אך נכשל בניסיונו לנצח בג'ירו ד'איטליה. הוא נתקל בשני רוכבים צעירים, אבגני ברזין ומרקו פנטאני. ברזין נצח בשני הקטעים האישיים נגד השעון, קטעים שנחשבו כנחלתו הבלעדית של אינדוראין ופנטאני שלט בקטעי ההרים. בסיום נצח במרוץ ברזין ואינדוראין סיים שלישי אחרי פנטאני. בטור דה פראנס התמונה הייתה שונה. אינדוראין שלט במרוץ בדומה לשנים הקודמות. בקטע התשיעי, שהיה מרוץ אישי נגד השעון, הוא נצח ועבר להוביל בדרוג הכללי. לאחר מעבר הפירנאים, יתרונו על פני המקום השני היה כבר קרוב לשמונה דקות. אמנם הוא נוצח על ידי אוגרומוב בקטע האישי נגד השעון, שנערך סמוך לסיום המרוץ, אך לא היה בכך די כדי למנוע ממנו ניצחון רביעי רצוף במרוץ. בספטמבר באותה שנה, שבר אינדוראין את שיא השעה כשקבע מרחק של 53.04 ק"מ.
שלומי קודש
ביוגרפיה
קודש תושב היישוב מיתר, נשוי לאיריס, רופאת ילדים ואב לשלושה.
סלפי הקופה
תמונות סלפי הקופה (באנגלית: Monkey selfie), הן סדרת תמונות סלפי שצולמו על ידי קופת מקוק שחור באי סולאווסי שבאינדונזיה במצלמה השייכת לצלם הטבע הבריטי דייוויד סלייטר. ההעלאה של התמונות לוויקישיתוף הייתה במרכזה של מחלוקת בשנת 2014 בשאלה האם זכויות היוצרים קיימות ביצירות אמנות שנעשו על ידי בעלי חיים שאינם בני אדם. טענת הצלם לזכויות על התמונות הייתה שנויה במחלוקת על ידי מספר חוקרים וארגונים, עקב הדעה הרווחת שליצור שאינו בן אדם אין זכויות יוצרים על צילום. בחודש דצמבר 2014, משרד זכויות היוצרים והפטנטים של ארצות הברית קבע כי יצירות שנוצרו על ידי יצור שאינו בן אדם אינן כפופות לזכויות היוצרים האמריקניות. בשנת 2016, שופט פדרלי בארצות הברית קבע שהקוף לא יכול להיות בעל זכויות יוצרים על התמונות.
התביעה של PETA
ב-22 בספטמבר 2015, ארגון אנשים למען יחס מוסרי לבעלי חיים (PETA) הגישו תביעה בבית המשפט המחוזי של ארצות הברית במחוז הצפוני של קליפורניה נגד בעל המצלמה דייוויד סלייטר, ובקשתם הייתה שהקופה תוכרז כבעלת זכויות היוצרים על התמונות, וכי הארגון ינהל את הרווחים מהתמונות לטובת קופי מקוק אחרים בשמורת הטבע בסולוואסי.
בספטמבר 2017 הסתיימה התביעה הזו בפשרה שבה הוסכם בין שני הצדדים כי הזכויות יישארו אצל הצלם ובנוסף הוא ישלם 25% מהרווחים לצדקה לארגונים השומרים על המקוק השחור. אולם קביעת בית המשפט משנת 2016 (שהוצגה לעיל) בעניין זכויות היוצרים תקפה, ולכן נכון לספטמבר 2017 אין לצלם זכויות יוצרים על התמונה.
שרון שטרק
שרון אינגריד שטרק (נולדה ב־14 במרץ 1974) היא שחקנית ובמאית ישראלית.
ביוגרפיה
שרון שטרק נולדה וגדלה בירושלים, בת לשני הורים רופאים. בילדותה למדה שטרק בלט, ובגיל 13, בעקבות מפגש עם הרקדן הרוסי הנודע ולרי פאנוב, נסעה להתמקצע בבית הספר School of American Ballet בניו יורק, השייך ללהקת הבלט הנודעת ניו יורק סיטי בלט, ושם סיימה במקביל גם את לימודי התיכון בבית הספר Professional Childrens School. עם סיום הלימודים החלה שטרק לרקוד בלהקת Scapino Ballet באמסטרדם.
במקביל למשחק שטרק היא גם במאית ויוצרת תיאטרון. היא כתבה וביימה את ההצגה "פרדוקס" בתיאטרון תמונע ויצרה וביימה הצגות נוספות בתמונע, בבתי ספר למשחק (בהם סמינר הקיבוצים וניסן נתיב), ובפסטיבלים לתיאטרון קצר, מביניהם עלתה ב-2016 בתמונע ההצגה 'דו"ח התקדמות'.
רוג'ר איבנז
ברזיל
באמצע שנת 2017, איבנז הצטרף לסגל הקבוצה הצעירה של פלומיננסה. הוא קודם לסגל הקבוצה הבוגרת שנה לאחר מכן ורשם את הופעת הבכורה שלו במדיה ב-20 בינואר 2018 בתיקו המאופס בבית מול בוטפוגו במסגרת אליפות ריו דה ז'ניירו. ב-28 בפברואר 2018, איבנז חתם על חוזה לחמש עונות בקבוצה וערך את הופעת הבכורה שלו בליגה הברזילאית בהפסד החוץ 2–1 לקורינתיאנס. בעונה הבודדת שלו בקבוצה הוא רשם 14 הופעות.
ג'קי קולינס
כתיבתה
הספר השני שהוציאה קולינס לאור, שנה אחרי צאתו של סיפרה הראשון ובאותה הוצאה לאור, היה "The Stud". ב-1978 היה ספר זה לספרה הראשון שעובד לסרט קולנוע. תוכניות להסרטתו החלו כבר באמצע שנות השבעים, אך מסיבות שונות הן לא צלחו. ירידה שחלה באותה תקופה בקריירה של אחותה של קולינס, ג'ואן, גרמה לג'ואן לשכנע את קולינס למכור לה את זכויות ההסרטה של הספר. והייתה זו ג'ואן קולינס שגרמה בסופו של דבר להסרטת הספר, כאשר היא עצמה משחקת בו בתפקיד הראשי. קולינס הייתה לראשונה גם שותפה לכתיבת התסריט. הצלחתו המסחררת של הסרט גרמה לנסיקתה מחדש של הקריירה הקולנועית של ג'ואן קולינס, אשר המשיכה וכיכבה גם בסרט שנעשה על פי ספר ההמשך "The Bitch".
ג'ואל (The Last of Us)
כתיבה
לאחר סיום פיתוח המשחק הראשון, חש דרוקמן שהקשת העלילתית של ג'ואל הושלמה. למותו של ג'ואל היה נדבך מרכזי במבנה הנרטיבי של "The Last of Us Part II" מראשית פיתוחו; דרוקמן ראה בו כאחד מהנקודות העלילתיות הקשות ביותר לכתיבה, חזרות וצילום. על אף שבתחילה כתיבת מותו של ג'ואל גרמה להתנגדות פנימית, צוות הפיתוח הרגיש שעליו לכלול נקודה זו לאחר ששאר פרטי העלילה נכתבו ונערכו. בגרסה ראשונית של סצנת מותו, קורא ג'ואל בשם בתו המתה, שרה, עד שבייקר הציע להשאיר את דמותו דוממת. בעוד מותה של שרה במשחק הראשון נועד לעורר עצב בקרב השחקנים, מותו של ג'ואל כוון לעורר בהם כעס. באחת הטיוטות המקוריות, אלי נעדרה במהלך הסצנה, ועל מותו שמעה רק מפי אחיו של ג'ואל, טומי, אך דרוקמן חש כי הצפייה בסצנת הריגתו דרך נקודת מבטה של אלי תעצים את כעסו של השחקן, ורצה שמותו יצטייר בהתאם כמוות "גס, לא טקסי ומשפיל" ולא כהירואי; בנוסף, בטיוטות הראשונות, סצנת הריגתו הייתה מבעיתה יותר, אך מאוחר יותר הוחלט שאין צורך בדם בסצנה זו. דרוקמן חזה שסצנה כזו עלולה להוביל לתגובות שליליות, אך חש שיש צורך לספר את הסיפור; דרוקמן חש במיוחד שהבולטות של "Naughty Dog" בתעשייה נתנה לו את ההזדמנות לקחת סיכונים שמפתחים אחרים לא יכולים. בגרסה ראשונית של הסצנה, אבי דקרה את ג'ואל בגבו וסובבה את הסכין במטרה לשתק אותו; עם זאת, מכיוון שהסכינים במשחקים היו יותר מזוהים עם דמותה של אלי, התסריטאים החליף את הסכין במקל גולף, בהשראת חלקית מתקרית בצעירותו של דרוקמן.
הופעותיו בסדרת המשחקים
בחלוף חמש השנים מאז, בנו ג'ואל ואלי חיים חדשים בג'קסון עם טומי. בפרולוג של "The Last of Us Part II", מתוודה ג'ואל בפני טומי על כך ששיקר לאלי. מאוחר יותר, מתוודה ג'ואל בפניה לאחר שנסעה חזרה לבית החולים וגילתה זאת בעצמה. מאוכזבת וזועמת, מבטיחה אלי לנסות ולסלוח לו ביום מן הימים על שעצר את "הגחליליות". תוך כדי סיור ביום המחרת, מצילים ג'ואל וטומי מצילים אישה זרה בשם אבי מהנגועים והשלושה נמלטים וחוזרים לנקודת תצפית הנשלטת על ידי קבוצתה של אבי. עם זאת, מותקפים ג'ואל וטומי במהירות על ידי חברי הקבוצה, שמתגלים כחברי "גחליליות" לשעבר המשתייכים כעת לחזית השחרור של וושינגטון (WLF), מיליציה שבסיסה נמצא בסיאטל. אלי מאתרת אותם, אך מותקפת ומתבוננת בחוסר אונים בעוד אבי מכה את ג'ואל למוות באמצעות מקל גולף; מאוחר יותר, מתגלה שאביה של אבי היה המנתח הראשי של "הגחליליות", שנהרג על ידי ג'ואל בזמן שהציל את אלי, וכי אבי חיפשה מאז לנקום בו.
ביקורות
דמותו של ג'ואל זכתה לשבחי המבקרים. בין היתר ציין אולי וולש מהאתר "יורוגיימר" כי עד סוף המשחק ג'ואל ואלי "הפכו מקלישאות לדמויות מעוגלות". מנגד, טען טום מקשיי מ-"GameSpot" כי דמותו של ג'ואל היא בלתי-חביבה ובלת-ניתנת להזדהות.
הויובה גורקה
האתר החדש של ההוצאה להורג היה גלוי לעיני אסירים שעבדו בסדנאות המחנה. בתחילה נעשו מאמצים למנוע מאסירים להתבונן בהוצאה להורג, אך בהמשך לא הוקדשה לכך תשומת לב. הגופות נשרפו במקום על ידי קבוצה מיוחדת של אסירים. בין אוגוסט לספטמבר 1944 נורו למוות קבוצות של יהודים שהובאו מסלובקיה והונגריה, יהודים שנתפסו בעיקר במהלך חיסול המרד בסלובקיה. ההוצאות להורג נערכו לרוב על ידי אנשי אס אס ממונטלופיך, בהנהגתו של איש האס אס הויאר, ולעיתים על ידי אמון גת. ההוצאות להורג של קורבנות לא יהודים, בעיקר פולנים, היו מעטות. גם חיילים גרמנים, ככל הנראה עריקים, נורו שם. מספר הקורבנות מוערך בכ-10,000, כולל 7,000 אסירי מחנה פלאשוב וכ-3,000 ממונטלופיך וממקומות אחרים. הערכות שמרניות יותר הן 5–6 אלפים. גת, במשפטו בפני בית הדין הלאומי העליון, העריך את מספר הקורבנות בכ-8,000.
מרגרט דונגו
בית הנבחרים
בשנת 1989, הקימה דונגו קבוצת תמיכה עבור לוחמי חופש לשעבר (National Liberation War Veterans Association ). עם תמיכה וגיבוי של ארגון המודיעין המרכזי היא נגשה לבחירות הפנימיות למושב הפרלמנטרי מטעם מזרח הארארה, וניצחה. בגיל שלושים, היא הייתה החברה הצעירה ביותר בפרלמנט. בזמן היותה חברת פרלמנט מטעם ZANU-PF נאבקה למען הדמוקרטיה, זכויות האדם, וקבוצות שוליים בזימבבואה. דונגו זכתה לתשומת לב רבה בשל תקיפתה את השחיתות בתוך ההנהגה של המפלגה, הפעלת לחצים ליצירת תוכניות נוספות והפרשת קרקעות עבור לוחמי החופש לשעבר. כאשר נוצר משרד חדש לעניינים פוליטיים, הצהירה דונגו כי זוהי רק עוד פלטפורמה להעמדת פנים שבעלי התפקידים במפלגה אכן משרתים את האזרחים, והם אינם באמת עובדים למען המדינה.
דיוקנו של מוזיקאי
דיוקנו של מוזיקאי (באיטלקית: Ritratto di musico) הוא ציור שמן לא גמור מעשה ידי הצייר לאונרדו דה וינצ'י, שצויר בין השנים 1483–1487, ומתאר מוזיקאי. היצירה מוצגת בספרייה האמברוזיאנית במילאנו.
היסטוריה
זהו הציור היחיד מבין ציוריו של דה וינצ'י שנשאר במילאנו. הוא קוטלג בשנת 1672 כציור השייך לספרייה האמברוזיאנית, אך ייתכן כי הגיע לשם כבר בשנת 1637.
בשנת 1796, הציור נלקח שלל על ידי נפוליאון בונפרטה, והוצג במוזיאון הלובר בפריז. הוא הוחזר לספרייה האמברוזיאנית בשנת 1815.